**PREDHODNI PROGRAM ODPRAVE POSLEDIC NEPOSREDNE ŠKODE NA STVAREH ZARADI POPLAV 4. AVGUSTA 2023**

Vsebina predhodnega programa odprave posledic nesreče:

**1. Uvod**

**2. Opis dosedanjih aktivnosti**

2.1 Ocena škode

2.2 Predhodne informacije in zagotovljena sredstva

**3. Predhodni program odprave posledic**

3.1 Predlog nujnih ukrepov pri odpravi posledic nesreče

3.2 Informacijska in strokovno tehnična podpora izvedbi ukrepov v pristojnosti Ministrstva za naravne vire in prostor

3.3 Ocena višine sredstev po posameznih ukrepih odprave posledic naravne nesreče na stvareh

3.4 Nosilci posameznih nalog

1. **Uvod**

Na podlagi Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 - ZDU-1O, 88/23 in 95/23 – ZIUOPZP; v nadaljnjem besedilu: zakon) je Ministrstvo za naravne vire in prostor pripravilo Predhodni program odprave posledic neposredne škode na stvareh zaradi poplav 4. avgusta 2023. Predhodni program odprave posledic nesreče predloži minister, pristojen za odpravo posledic naravnih nesreč, v soglasju z ministrom, pristojnim za varstvo pred naravnimi in drugimi nesrečami, če ga predhodno potrdi komisija za odpravo posledic nesreč.

Predhodni program odprave posledic neposredne škode obravnava nujne ukrepe za preprečitev povečanja že nastale škode in zavarovanje življenj in premoženja prebivalstva pri odpravi posledic, nastalih ob poplavah 4. avgusta 2023 na širšem območju Republike Slovenije.

Predhodni program odprave posledic nesreče vsebuje predhodno oceno neposredne škode pri posameznem upravičencu, predlog višine dodelitve sredstev posameznemu upravičencu ter predlog nujnih ukrepov pri odpravi posledic nesreče. Predhodni program odprave posledic nesreče postane sestavni del programa odprave posledic nesreče.

1. **Opis dosedanjih aktivnosti**
   1. ***Ocena škode***

Uprava Republike Slovenije za zaščito in reševanje je 10. avgusta 2023 izdala Sklep za pričetek ocenjevanja škode na stvareh zaradi posledic močnih neurij z večdnevnim obilnim deževjem na širšem območju Republike Slovenije, ki je povzročilo katastrofalne poplave, plazenje tal in druge posledice hudourniškega delovanja visokih voda, št. 844-30/2023-18 - DGZR..

Škodo na stvareh v občinah ocenjujejo občinske komisije za ocenjevanje škode ob naravnih nesrečah. Škodo v gozdovih ocenjujejo Zavod za gozdove Slovenije, škodo na državnih cestah Direkcija Republike Slovenije za infrastrukturo, škodo na vodotokih Direkcija Republike Slovenije za vode, v gospodarstvu Ministrstvo za gospodarstvo in tehnologijo. Škodo na kulturni dediščini je ocenil Zavod za varstvo kulturne dediščine Slovenije.

Občinske komisije in drugi organi oceno škode izvajajo in vsaj do 22. septembra 2023 vnašajo v spletno aplikacijo Ajda.

Za potrebe priprave izhodišč za predhodni program odprave posledic neposredne škode na stvareh zaradi poplav 4. avgusta 2023 in posledično dodelitve sredstev državnega proračuna kot predplačila lokalnim skupnostim, so se do 11. septembra 2023 zbrali zbirni predhodni podatkov iz občin.

Ministrstvo za naravne vire in prostor je v sodelovanju z Upravo RS za zaščito in reševanje ter asociacijami občin, vse občine pozvalo k podaji predhodne ocene škode. Do postavljenega roka je ministrstvu podalo prijavo 124 občin. Iz prejetih podatkov izhaja, da znaša predhodna ocena škode na objektih v lasti ali v lasti oseb javnega prava, katerih ustanovitelj ali soustanovitelj je občina oz. sredstva za izvedbo geotehničnih ukrepov skupni višini 1.095.607.471 evra.

V predmetni oceni niso zajeti stroški odvoza, obdelave in deponiranja kontaminiranega mulja, ki bo obravnavan kot nevarni odpadek.

Ugotovljeno je, da končna ocena neposredne škode presega 0,3 promila načrtovanih prihodkov državnega proračuna za leto 2023 in je tako dosežen limit za uporabo sredstev državnega v skladu z zakonom in pripravo predhodnega programa.

* 1. ***Predhodne informacije in zagotovljena sredstva***

Vlada Republike Slovenije je 5. 8. 2023 sprejela sklep o seznanitvi z informacijo o ukrepanju ob poplavah, ki so prizadele Republiko Slovenijo 3., 4. in 5. avgusta 2023, in:

- ugotovila, da je bilo aktiviranje poklicnih in prostovoljnih gasilcev, Civilne zaščite in drugih prostovoljnih ter poklicnih reševalnih služb, Slovenske vojske, Policije, nosilcev javnih gospodarskih družb na področju energetike, komunalnega, cestnega in vodnega gospodarstva ter drugih upravljavcev kritične infrastrukture na vseh ravneh upravljanja pravočasno, njihovo delovanje pa organizirano, prizadevno in učinkovito. Pri izvajanju zaščite, reševanja in pomoči za zagotovitev osnovnih pogojev za življenje na prizadetih območjih je Vlada Republike Slovenije vsem izrekla posebno zahvalo,

* odločila, da se kot prvi interventni ukrep za zagotovitev osnovnih življenjskih potrebščin prizadetim zagotovijo sredstva Rdečemu križu Slovenije v višini 5.000.000,00 evra in Slovenski Karitas v višini 5.000.000,00 evra, ki sta prizadetim sredstva dodeljevala v sodelovanju z občinami,
* odločila, da Republika Slovenija zaprosi za mednarodno reševalno pomoč in pooblašča Ministrstvo za obrambo, Upravo Republike Slovenije za zaščito in reševanje, da zaprosilo za mednarodno pomoč oblikuje glede na potrebe po dodatnih sredstvih, ki jih ne bo mogoče v zadostnem številu zagotoviti v Republiki Sloveniji,
* naložila Ministrstvu za obrambo, Upravi Republike Slovenije za zaščito in reševanje, da najpozneje v treh mesecih obnovi in dodatno okrepi zaloge zaščitne in reševalne opreme,
* naložila ministrstvom in vladnim službam ter Upravi Republike Slovenije za zaščito in reševanje, da skupaj z občinami pospešijo pripravo ocen škode in jih v najkrajšem možnem času predložijo Vladi Republike Slovenije v potrditev.

Vlada Republike Slovenije je 13. 9. 2023 sprejela sklep o seznanitvi z informacijo o izhodiščih za predhodni program odprave posledic neposredne škode na stvareh zaradi poplav in plazov 4. avgusta 2023.

Med 4. in 31. avgustom 2023, ko je bil v veljavi Državni načrt zaščite in reševanja ob poplavah, so občine na prizadetih območjih izčrpale lastna proračunska sredstva, namenjena za zagotavljanje osnovnih pogojev za življenje ter odpravljanje posledic naravnih in drugih nesreč. Zato je vlada Republike Slovenije na dopisni seji 15. 9. 2023 odločila, da se 138 občinam povrnejo upravičeni intervencijski stroški, in sicer v skupni višini 94.952.955,50 evra, ter silam zaščite, reševanja in pomoči v skupni višini do 11.412.695,08 evra.

Vlada je 15. 9. 2023 sprejela sklep, da se Ministrstvu za naravne vire in prostor, Direkciji Republike Slovenije za vode (DRSV), zagotovijo sredstva za izvedbo interventnih ukrepov, in sicer v višini 47 milijonov evrov. Sredstva se zagotavljajo za dela na vodni infrastrukturi, ki so potrebna zaradi odprave posledic poplav iz avgusta 2023.

Vlada je 15. 9. 2023 sprejela sklep, da se Ministrstvu za infrastrukturo zagotovijo sredstva za izvedbo interventnih ukrepov na prometni (cestni in železniški) infrastrukturi za odpravo posledic poplav in plazov, ki so posledica ujme 4. avgusta 2023 v višini 50, 4 milijone evrov.

Vlada je 15. 9. 2023 sprejela Predhodni program odprave posledic škode v gospodarstvu zaradi posledic poplav na širšem območju Slovenije avgusta 2023. Predhodna ocena škode v gospodarstvu znaša skoraj 318 milijonov evrov. Predplačilo sredstev se na osnovi ocene škode oziroma na osnovi predhodnega programa odprave posledic naravne nesreče dodeljeno upravičencem največ do višine 10 odstotkov ocene škode, kar znaša 31.770.908 evrov za ocenjeno škodo na strojih in opremi, škodo na zalogah in škodo zaradi izpada prihodka. Gre za gospodarske družbe, samostojne podjetnike, posameznike, ki samostojno opravljajo dejavnost, zavode in zadruge, ki so utrpeli škodo v prizadetih občinah, in zaradi posledic naravne nesreče ne morejo poslovati ali imajo oteženo poslovanje.

**3. Predhodni program odprave posledic**

Na podlagi 11.a člena zakona se lahko za preprečitev povečanja že nastale škode in zavarovanje življenj in premoženja prebivalstva odloči o dodelitvi predplačila sredstev za odpravo posledic naravnih nesreč lokalnim skupnostim na podlagi predhodnega programa odprave posledic nesreče.

* 1. ***Predlog nujnih ukrepov pri odpravi posledic nesreče***

Predplačilo sredstev se lahko dodeli lokalnim skupnostim na podlagi predhodnega programa odprave posledic nesreče največ do višine 40 % predhodne ocene neposredne škode na stvareh oz. predhodne ocene škode na objektih v lasti ali v lasti oseb javnega prava, katerih ustanovitelj ali soustanovitelj je občina oz. sredstva za izvedbo geotehničnih ukrepov. Predhodna ocena škode na prej navedenih stvareh znaša 1.095.607.471 evra.

Predhodni program odprave posledic nesreče vsebuje oceno neposredne škode pri posameznem upravičencu, predlog višine dodelitve sredstev posameznemu upravičencu ter predlog nujnih ukrepov pri odpravi posledic nesreče. Predhodni program odprave posledic nesreče postane sestavni del programa odprave posledic nesreče.

Kot nujni ukrepi pri odpravi posledic nesreče se upoštevajo:

* zagotavljanje nemotene uporabe oz. delovanja poškodovanih občinskih infrastrukturnih sistemov: vodovodi, kanalizacija, cestna infrastruktura;
* preprečitev nastanka dodatne škode na objektih zaradi pričakovanega jesenskega deževja;
* pričetek izvedbe sanacijskih ukrepov in geotehničnih ukrepov za zavarovanje stvari, lahko improviziranih ali začasnih ukrepov;
* zagotavljanje stavbnih zemljišč in komunalna ureditev zemljišč za nadomestne ali nadomestitvene gradnje.

Pri predlogu višine dodelitve sredstev lokalnim skupnostim je upoštevana prioritetna obnova, ter izvedljivost ukrepov v roku 12 mesecev od prejema sredstev.

Glede na zmožnost angažiranja občine in delovne sile, ki sodeluje pri izvedbi obnovitvenih del, je predlagana dodelitev sredstev do največ dvakratnika izračuna primerne porabe posamezne občine, izračunane iz podatkov primerne porabe, dohodnine in finančne izravnave občin za leto 2023 (vir: <https://www.gov.si/teme/financiranje-obcin/>; Tabela 4 – Izračun zneska PPi primerne porabe občin – leto 2023, stolpec 3).

V kolikor posamezna občina, pri kateri je bila upoštevana navedena omejitev dvakratnika izračuna primerne porabe, dodeljena sredstva porabi predno izteče 12 mesečni rok za poročanje oziroma predno je sprejet Program odprave posledic naravne nesreče na podlagi ZOPNN, lahko Vlada Republike Slovenije s sklepom dodeli sorazmerni del razlike največ do zneska v višini 40% predhodne ocene škode.

Predlagan je tudi minimalni znesek 8.000 evrov na posamezno občino oz. 20.000 evrov ocenjene škode ali manj, kadar ocena škode presega 1,5 % osnovnih prihodkov občine.

Občine, kjer ocena škode ne dosega kriterijev, iz prejšnjega odstavka so: Mokronog-Trebelno, Rogašovci, Sveti Jurij ob Ščavnici, Tišina, Brežice, Vransko in Moravske Toplice.

Občini Cirkulane se občutno zniža izhodiščna ocena škode, ker vsebuje večinoma iste objekte in plazove, kot v majskih in julijskih naravnih nesrečah. Dodelitev sredstev temelji na predhodni oceni škode iz dodatno poškodovanih objektov in novo sproženih plazovih. Občini Jesenice se zniža izhodiščna ocena škode, ker je v oceni škode zajeta škoda zaradi plazenja v zaledju naselja Koroška Bela, ki je predmet sanacijskih ukrepov v okviru Načrta za okrevanje in odpornost.

Preglednica 1: Predlog višine dodelitve sredstev posameznemu upravičencu – lokalne skupnosti

v evrih

|  |  |  |  |  |  |
| --- | --- | --- | --- | --- | --- |
| ZŠ | Občina | Predhodna ocena škode | Primerna poraba občine za 2023 \* | 1,5 % primerne porabe občine \* | Predlog višine dodelitve sredstev |
| 1 | Apače | 328.155 | 2.826.157 | 42.392 | 131.261 |
| 2 | Beltinci | 503.948 | 5.545.969 | 83.190 | 201.579 |
| 3 | Benedikt | 28.914 | 2.049.188 | 30.738 | 11.565 |
| 4 | Bled | 3.760.000 | 5.307.650 | 79.615 | 1.504.000 |
| 5 | Bohinj | 186.051 | 4.742.253 | 71.134 | 74.420 |
| 6 | Braslovče | 8.972.327 | 4.140.195 | 62.103 | 3.588.930 |
| 7 | Cankova | 72.900 | 1.397.922 | 20.969 | 29.160 |
| 8 | Celje | 3.211.992 | 28.890.141 | 433.352 | 1.284.796 |
| 9 | Cerklje na Gorenjskem | 5.801.075 | 5.614.997 | 84.225 | 2.320.429 |
| 10 | Cerkno | 810.000 | 4.660.776 | 69.912 | 324.000 |
| 11 | Cirkulane | 10.010.098 | 2.140.412 | 32.106 | 800.000 |
| 12 | Črenšovci | 68.639 | 2.741.740 | 41.126 | 27.455 |
| 13 | Črna na Koroškem | 207.452.669 | 2.813.981 | 42.210 | 5.627.962 |
| 14 | Dobrna | 596.663 | 1.844.204 | 27.663 | 238.665 |
| 15 | Dobrova-Polhov Gradec | 37.741.631 | 6.413.460 | 96.202 | 12.826.920 |
| 16 | Dol pri Ljubljani | 3.851.798 | 4.202.199 | 63.033 | 1.540.719 |
| 17 | Domžale | 720.000 | 22.765.007 | 341.475 | 288.000 |
| 18 | Dravograd | 44.294.771 | 6.192.873 | 92.893 | 12.385.746 |
| 19 | Duplek | 265.800 | 4.794.855 | 71.923 | 106.320 |
| 20 | Gorenja vas-Poljane | 31.671.272 | 7.471.678 | 112.075 | 12.668.508 |
| 21 | Gorišnica | 130.974 | 2.845.670 | 42.685 | 52.389 |
| 22 | Gorje | 140.000 | 2.298.799 | 34.482 | 56.000 |
| 23 | Gornja Radgona | 88.768 | 6.141.808 | 92.127 | 35.507 |
| 24 | Gornji grad | 30.967.000 | 2.366.740 | 35.501 | 4.733.480 |
| 25 | Grad | 238.600 | 1.860.581 | 27.909 | 95.440 |
| 26 | Hrastnik | 2.493.869 | 5.930.469 | 88.957 | 997.547 |
| 27 | Idrija | 4.436.133 | 9.915.042 | 148.726 | 1.774.453 |
| 28 | Jesenice | 7.583.081 | 12.442.678 | 186.640 | 1.033.232 |
| 29 | Juršinci | 48.945 | 1.944.344 | 29.165 | 19.577 |
| 30 | Kamnik | 20.567.200 | 19.986.692 | 299.800 | 8.226.880 |
| 31 | Komenda | 2.277.433 | 4.257.622 | 63.864 | 910.973 |
| 32 | Kostanjevica na Krki | 570.000 | 2.078.964 | 31.184 | 228.000 |
| 33 | Kranj | 565.685 | 34.070.752 | 511.061 | 226.274 |
| 34 | Kranjska gora | 197.000 | 4.444.934 | 66.674 | 78.800 |
| 35 | Križevci | 45.355 | 2.481.172 | 37.218 | 18.141 |
| 36 | Krško | 105.542 | 20.250.264 | 303.754 | 42.216 |
| 37 | Kungota | 1.001.441 | 3.648.929 | 54.734 | 400.576 |
| 38 | Kuzma | 78.601 | 1.329.200 | 19.938 | 31.440 |
| 39 | Laško | 1.344.000 | 10.613.250 | 159.199 | 537.600 |
| 40 | Lendava | 29.143 | 7.398.396 | 110.976 | 11.657 |
| 41 | Litija | 9.277.000 | 12.187.846 | 182.818 | 3.710.800 |
| 42 | Ljubljana | 3.646.290 | 162.737.206 | 2.441.058 | 1.458.516 |
| 43 | Ljubno | 53.690.000 | 2.582.000 | 38.730 | 5.164.000 |
| 44 | Ljutomer | 127.704 | 8.278.884 | 124.183 | 51.081 |
| 45 | Lovrenc na Pohorju | 1.390.000 | 2.480.051 | 37.201 | 556.000 |
| 46 | Luče | 49.591.872 | 2.139.413 | 32.091 | 4.278.826 |
| 47 | Lukovica | 603.097 | 4.587.648 | 68.815 | 241.238 |
| 48 | Majšperk | 62.310 | 3.640.646 | 54.610 | 24.924 |
| 49 | Makole | 65.000 | 1.895.400 | 28.431 | 26.000 |
| 50 | Maribor | 1.944.005 | 62.119.926 | 931.799 | 777.602 |
| 51 | Markovci | 91.930 | 2.765.749 | 41.486 | 36.772 |
| 52 | Medvode | 12.639.112 | 11.144.998 | 167.175 | 5.055.644 |
| 53 | Mengeš | 8.380.801 | 5.090.816 | 76.362 | 3.352.320 |
| 54 | Mežica | 90.777.401 | 2.321.815 | 34.827 | 4.643.630 |
| 55 | Mislinja | 5.175.743 | 3.664.524 | 54.968 | 2.070.297 |
| 56 | Mozirje | 10.315.201 | 3.272.149 | 49.082 | 4.126.080 |
| 57 | Murska Sobota | 123.387 | 11.415.743 | 171.236 | 49.354 |
| 58 | Muta | 1.350.442 | 2.582.803 | 38.742 | 540.176 |
| 59 | Nazarje | 6.009.937 | 2.080.933 | 31.214 | 2.403.974 |
| 60 | Oplotnica | 286.596 | 3.194.560 | 47.918 | 114.638 |
| 61 | Ormož | 1.200.000 | 9.625.284 | 144.379 | 480.000 |
| 62 | Pesnica | 875.000 | 5.792.379 | 86.886 | 350.000 |
| 63 | Podvelka | 513.263 | 2.529.989 | 37.950 | 205.305 |
| 64 | Poljčane | 471.000 | 3.027.241 | 45.409 | 188.400 |
| 65 | Polzela | 2.606.202 | 4.220.428 | 63.306 | 1.042.480 |
| 66 | Prebold | 268.021 | 3.619.302 | 54.290 | 107.208 |
| 67 | Preddvor | 2.558.103 | 2.957.157 | 44.357 | 1.023.241 |
| 68 | Prevalje | 154.846.000 | 4.642.703 | 69.641 | 9.285.406 |
| 69 | Ptuj | 173.000 | 14.204.746 | 213.071 | 69.200 |
| 70 | Puconci | 671.791 | 5.153.184 | 77.298 | 268.716 |
| 71 | Rače-Fram | 50.000 | 5.434.782 | 81.522 | 20.000 |
| 72 | Radeče | 1.354.000 | 3.119.573 | 46.794 | 541.600 |
| 73 | Radlje ob Dravi | 7.362.712 | 4.775.778 | 71.637 | 2.945.084 |
| 74 | Radovljica | 10.991.602 | 12.330.087 | 184.951 | 4.396.640 |
| 75 | Ravne na Koroškem | 48.952.706 | 7.304.481 | 109.567 | 14.608.962 |
| 76 | Razkrižje | 69.675 | 911.280 | 13.669 | 27.870 |
| 77 | Rečica ob Savinji | 9.860.000 | 1.755.864 | 26.338 | 3.511.728 |
| 78 | Ribnica na Pohorju | 109.591 | 1.099.086 | 16.486 | 43.836 |
| 79 | Selnica ob Dravi | 309.112 | 3.162.349 | 47.435 | 123.644 |
| 80 | Sevnica | 127.465 | 14.508.451 | 217.627 | 50.986 |
| 81 | Slovenj Gradec | 53.530.425 | 12.073.415 | 181.101 | 21.412.170 |
| 82 | Slovenska Bistrica | 102.000 | 19.077.890 | 286.168 | 40.800 |
| 83 | Slovenske konjice | 780.000 | 10.598.854 | 158.983 | 312.000 |
| 84 | Solčava | 4.980.000 | 923.133 | 13.847 | 1.846.266 |
| 85 | Starše | 71.343 | 2.887.468 | 43.312 | 28.537 |
| 86 | Sveta Ana | 1.340.000 | 2.119.626 | 31.794 | 536.000 |
| 87 | Sv. Trojica v Slovenskih goricah | 590.788 | 1.734.412 | 26.016 | 236.315 |
| 88 | Sv. Andraž v Slovenskih goricah | 20.000 | 1.035.540 | 15.533 | 8.000 |
| 89 | Sveti Jurij ob Ščavnici | 24.034 | 2.435.962 | 36.539 | 9.613 |
| 90 | Šenčur | 1.156.455 | 5.847.580 | 87.714 | 462.582 |
| 91 | Šentilj | 472.474 | 6.108.926 | 91.634 | 188.989 |
| 92 | Šentjur | 620.000 | 14.509.674 | 217.645 | 248.000 |
| 93 | Škofja loka | 19.824.676 | 16.060.059 | 240.901 | 7.929.870 |
| 94 | Šmartno ob Paki | 6.852.003 | 2.361.906 | 35.429 | 2.740.801 |
| 95 | Šmartno pri Litiji | 305.000 | 4.735.519 | 71.033 | 122.000 |
| 96 | Šoštanj | 30.623.000 | 6.444.294 | 96.664 | 12.249.200 |
| 97 | Štore | 375.755 | 2.893.855 | 43.408 | 150.302 |
| 98 | Tabor | 46.187 | 1.567.383 | 23.511 | 18.474 |
| 99 | Tolmin | 3.322.000 | 10.281.716 | 154.226 | 1.328.800 |
| 100 | Trbovlje | 461.012 | 10.061.337 | 150.920 | 184.404 |
| 101 | Trzin | 2.798.033 | 2.341.319 | 35.120 | 1.119.213 |
| 102 | Tržič | 1.065.000 | 9.645.070 | 144.676 | 426.000 |
| 103 | Velenje | 6.859.100 | 19.980.720 | 299.711 | 2.743.640 |
| 104 | Veržej | 95.325 | 911.890 | 13.678 | 38.129 |
| 105 | Videm | 785.000 | 4.798.666 | 71.980 | 314.000 |
| 106 | Vipava | 71.596 | 4.483.537 | 67.253 | 28.638 |
| 107 | Vodice | 200.000 | 3.340.417 | 50.106 | 80.000 |
| 108 | Vojnik | 8.218.256 | 6.531.557 | 97.973 | 3.287.302 |
| 109 | Vuzenica | 6.011.500 | 2.144.172 | 32.163 | 2.404.600 |
| 110 | Zagorje ob Savi | 306.426 | 12.115.156 | 181.727 | 122.570 |
| 111 | Zavrč | 1.725.009 | 1.284.476 | 19.267 | 690.003 |
| 112 | Zreče | 432.988 | 4.805.527 | 72.083 | 173.195 |
| 113 | Žalec | 5.454.068 | 13.872.826 | 208.092 | 2.181.627 |
| 114 | Železniki | 59.484 | 5.823.336 | 87.350 | 23.793 |
| 115 | Žetale | 55.000 | 1.353.499 | 20.302 | 22.000 |
| 116 | Žiri | 1.540.182 | 3.681.715 | 55.226 | 616.072 |
| 117 | Žirovnica | 2.217.900 | 3.031.162 | 45.467 | 887.160 |
|  |  |  |  | Skupaj: | 218.673.860 |

Opomba:

\* informativen podatek pri ugotavljanju izpolnjevanja pogojev, izračunan iz podatkov primerne porabe, dohodnine in finančne izravnave občin za leto 2023 (vir: <https://www.gov.si/teme/financiranje-obcin/>): Tabela 4 – Izračun zneska PPi primerne porabe občin – leto 2023, stolpec 3.

Prejemniki sredstev poročajo komisiji za odpravo posledic nesreč o porabi prejetih sredstev v 12 mesecih od prejema sredstev. Poročilu morajo biti predložena ustrezna dokazila o porabi sredstev.

Predhodni program se nanaša na izvedbo nujnih ukrepov obnove, kot so:

1. pričetek izvedbe sanacijskih ukrepov in geotehničnih ukrepov za zavarovanje stvari z izvedbo improviziranih oz. nujnih ali začasnih sanacij zemeljskih plazov za preprečitev nadaljnjega ogrožanja ali izvedbo potrebnih geološko-geotehničnih raziskav in izdelavo projektne dokumentacije ne glede na to, v čigavi lasti je ogrožen objekt;
2. zagotavljanje nemotene uporabe oz. delovanja poškodovanih občinskih infrastrukturnih sistemov: vodovodi, kanalizacija, cestna infrastruktura:

* zagotovitve nujne prevoznosti cest in potrebnih dostopov;
* obnove, za katere ni potrebno pridobivanje dovoljenj za posege v prostor oz. se izvajajo kot nujna vzdrževalna dela v javno korist;
* dela na obnovi poškodovanih objektov potrebnih za izvajanja lokalnih gospodarskih javnih služb (vodovodni in kanalizacijski sistemi);
* obnove poškodovanih objektov na področju varstva in izobraževanja otrok v lasti občine;
* obnova drugih objektov v lasti občine ali osebe javnega prava, katere ustanovitelj je občina;
* obnovo gozdnih cest javnega značaja, za katere se v občinskem proračunu zagotavljajo sredstva za redno vzdrževanje.

1. zagotavljanje zemljišč in stroški komunalne ureditve zemljišč za nadomestno ali nadomestitveno gradnjo objektov
2. Izdelava potrebne prostorske dokumentacije

Poročilu o porabi sredstev morajo biti priložena:

1. pregled uporabe sredstev po vrsti objekta in namenu;
2. pojasnila in dokazila o upravičenosti porabe sredstev glede na prejšnji odstavek s priloženo končno oceno škode za objekt;
3. dokazila, ki se nanašajo na oddajo javnega naročila;
4. s strani občine in odgovornih nadzornikov potrjeni računi za opravljene storitve ali gradbena dela;
5. dokazila o nakazilu sredstev s strani občine končnemu prejemniku sredstev.

Skladno s prvim odstavkom 3. člena zakona sredstev ni dopustno uporabiti za zagotovitev osnovnih pogojev za življenje, intervencije in druge ukrepe v skladu s predpisi, ki urejajo varstvo pred naravnimi in drugimi nesrečami.

* 1. ***Informacijska in strokovno tehnična podpora izvedbi ukrepov v pristojnosti Ministrstva za naravne vire in prostor***

V okviru predhodnega programa bodo podpornih storitev tehnične pisarne prednostno deležne občine, kjer je potrebno zagotoviti delovanje vodooskrbnih sistemov in delovanje sistemov za odvajanje in prečiščevanje odpadnih voda, izvesti geotehnične ukrepe za zaščito stanovanjskih in drugih objektov zaradi plazenja tal in nanosov zemljine, vzpostaviti nujno varno prevoznost lokalne cestne mreže.

Za zagotavljanje vodooskrbe in delovanja kanalizacijskega omrežja in čistilnih naprav je potrebno takoj pristopiti k izdelavi nujne tehnične dokumentacije za izvedbo del ter dela v največji možni meri izvesti še v tem letu.

Pri izvedbi nujnih geotehničnih ukrepov je potrebno, na podlagi izdelanih inženirskih skic oz. geotehničnega mnenja za izvedbo sanacije, dela tudi izvesti. V primerih, ko inženirskih skic ni mogoče izdelati brez predhodnih geotehničnih raziskav, je potrebno še v tem letu izvesti ustrezne raziskave in pripraviti predlog sanacije.

Ravno tako je potrebno zagotoviti delovanje objektov javnih zavodov, ki so bili poškodovani in je njihovo delovanje onemogočeno, kot so: osnovne šole, vzgojno varstveni zavodi – vrtci, zdravstveni domovi in drugo. Na podlagi elaboratov sanacije je potrebno takoj pristopiti k izvedbi sanacijskih del.

Potrebna sredstva za strokovno tehnično podporo so ocenjena na zaokroženih 1,5% skupne višine predhodnega programa.

* 1. ***Ocena višine sredstev po posameznih ukrepih odprave posledic naravne nesreče na stvareh***

Program vsebuje prikaz ocenjene višine potrebnih sredstev državnega proračuna po posameznih upravičencih in ukrepih. V preglednici 2 je podan predlog razdelilnika sredstev državnega proračuna.

Na podlagi podatkov predhodne ocene škode, je pripravljen predlog zagotovitve sredstev državnega proračuna. Ravno tako je pri oceni škode upoštevan ocenjen obseg sredstev, potrebnih za izvedbo geotehničnih ukrepov za zavarovanje stvari ter informacijsko tehnična podpora za realizacijo.

Preglednica 2: Pregled potrebnih sredstev po ukrepih

|  |  |
| --- | --- |
| Upravičenec (ukrep) | Predlog višine dodelitve državnih sredstev (v evrih) |
| Lokalne skupnosti (obnova objektov v lasti oseb javnega prava oz. občinski infrastrukturni in javni objekti, izvedba geotehničnih ukrepov) | 218.673.860 |
| MNVP strokovno tehnična podpora (informacijsko tehnična podpora in storitve tehnične pisarne za realizacijo programa) | 3.326.140 |
| **SKUPAJ** | **222.000.000** |

Predhodni program odprave posledic nesreče postane sestavni del programa odprave posledic nesreče.

* 1. ***Nosilci posameznih nalog***

***3.4.1 Ministrstvo za naravne vire in prostor***

Skladno z določili 14. člena zakona je Ministrstvo za naravne vire in prostor pristojno za izvajanje obnove:

obnovo stvari, za katere sredstva za vzdrževanje zagotavlja samo ali organ v njegovi sestavi,

izgradnjo geotehničnih objektov,

obnovo stvari, za katere so upravičene do sredstev za odpravo posledic nesreč po tem zakonu občine,

obnovo stvari, za katere je upravičena do sredstev za odpravo posledic nesreč po tem zakonu oseba javnega prava, katere ustanovitelj ali soustanovitelj je država ali občina, in

obnovo stvari, za katere so upravičene do sredstev za odpravo posledic nesreč po tem zakonu osebe zasebnega prava;

Ministrstvo, pristojno za naravne vire, zagotovi upravičencem za obnovo stvari iz prejšnjega odstavka svetovanje in pomoč pri načrtovanju in projektiranju ter finančni in gradbeni nadzor pri obnovi stvari, kar izvaja v okviru strokovno tehnične podpore.

Financiranje teh nalog ministrstva gre v breme sredstev za odpravo posledic nesreč po zakonu.

***3.4.2 Lokalne skupnosti***

Odprava posledic naravnih nesreč na objektih v lasti oseb javnega prava je sicer v pristojnosti Ministrstva za naravne vire in prostor, vendar je nosilec izvedbe načrtovanih ukrepov lokalna skupnost oziroma občina.

Občina je nosilec izvedbe obnove objektov, ki so v lasti občine ali v lasti oseb javnega prava oziroma obnove občinske infrastrukture in obnove javnih objektov ter izvedbe geotehničnih ukrepov za zavarovanje stvari.

Posamezni občini se dodelijo sredstva predplačila iz sredstev državnega proračuna največ do višine razpoložljivih sredstev za obnovo, na podlagi sklenjene pogodbe med Ministrstvom za naravne vire in prostor in občino skladno s predhodnim programom odprave posledic nesreče.

V primeru, da so objekti, ki bodo predmet sanacijskih ukrepov na območju, varovanem po predpisih s področja varstva narave ali kulturne dediščine, je pri izvedbi programa obvezno upoštevati tudi smernice in določbe predpisov s področja varstva narave in kulturne dediščine.